Hann skipaði sjálfan sig keisara hins sameinaða ríkis , lagði grunninn að Kínamúrnum og samræmdi ritmálið í landinu . Qin-ríkið einkenndist á þessum tíma meðal annars af gífurlegum heraga og grimmilegum refsingum fyrir smæstu afbrot . Þegar Zheng var 21 árs tók hann öll völd í sínar hendur og lét taka ríkisstjórann af lífi . Byrjað var á því að afnema lénskipulagið og var ríkinu skipt í 36 stjórnsýslueiningar og ráðamenn í hverri einingu voru skipaðir af keisaranum sem einnig gat rekið þá eftir geðþótta . Farið var í gríðarlegar samgönguframkvæmdir og tugir ef ekki hundruðir þúsunda manna voru kallaðir í þegnskylduvinnu til þess að leggja vegi , grafa skipaskurði og fleira . Eitt mikilvægasta verk keisarans var þó sennilega að samræma ritmálið . Fyrir sameininguna hafði hvert ríki notað sína eigin útgáfu af kínversku letri en keisarinn ákvað nú að allir skildu notast við það letur sem notað hafði verið í Qin-ríkinu . Fyrsti keisarinn þoldi illa mótbárur og þegar ráðgjafi hans kvartaði yfir gagnrýni menntamanna á hin hörðu lög ríkisins gaf hann út þá tilskipun að allar bækur sem ekki fjölluðu um landbúnað , læknisfræði eða guðfræði , skildu brenndar . Þeir menntamenn sem ekki voru samvinnuþýðir voru teknir af lífi . Í grafhýsi Zheng ( Shi Huangdi ) fundust 8.000 leirhermenn í fullri stærð . Hann réð fjölda tvífara til þess að rugla mögulega morðingja í ríminu og flutti sig reglulega um set . Hann hóf jafnframt að leita að elixír sem myndi gera hann ódauðlegan . Qin-ríkið féll því árið 207 f.Kr. aðeins 14 árum eftir stofnun þess . Við því tók Han-ríkið ( 汉朝 ) sem mildaði töluvert hin ströngu lög Qin-ríkisins þó það hafi haldið þeim í grófum dráttum . Á tuttugustu öld hefur viðhorfið gagnvart 1. keisaranum mildast og margir hafa horft til jákvæðra afleiðinga af stjórnartíð hans , svo sem sameiningu ríkisins og samræmingu ritmálsins . Meðal annars hafa verið færð rök fyrir því að samræmt ritmál hafi ollið því að menntastétt Kína hafi fundið til meiri samkenndar en ella þar sem fjölmargar mállýskur eru talaðar í landinu . Þetta hafi því átt stóran þátt í því að Kína er enn í dag eitt ríki . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .